ข้อบัญญัติองค์การบริหารส่วนตำบลอัยเยอร์เวงข้อบัญญัติองค์การบริหารส่วนตำบลอัยเยอร์เวงเรื่องการบริหารกิจการและบำรุงรักษาระบบประปาหมู่บ้าน พ.ศ. ๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลอัยเยอร์เวงว่าด้วยการบริหารกิจการและบำรุงรักษาระบบประปาหมู่บ้านในเขตองค์การบริหารส่วนตำบลอัยเยอร์เวงอาศัยอำนาจตามความในมาตรา ๖๘ (๑)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ ของระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘ องค์การบริหารส่วนตำบลอัยเยอร์เวงโดยความเห็นชอบของสภาองค์การบริหารส่วนตำบลอัยเยอร์เวงและนายอำเภอเบตงจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลอัยเยอร์เวง เรื่องการบริหารกิจการและบำรุงรักษาระบบประปาหมู่บ้าน พ.ศ. ๒๕๕๘ข้อ ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลอัยเยอร์เวงตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลอัยเยอร์เวงแล้วเก้าสิบวันข้อ ๓ ให้นายกองค์การบริหารส่วนตำบลอัยเยอร์เวงเป็นผู้รักษาการตามข้อบัญญัตินี้ และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ ๔ ในข้อบัญญัตินี้ระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารส่วนตำบลอัยเยอร์เวงแต่ไม่หมายความรวมถึงประปาที่อยู่ในความรับผิดชอบของการประปาส่วนภูมิภาค การประปานครหลวงหรือกิจการประปาระบบหลักที่องค์กรปกครองส่วนท้องถิ่นจัดตั้งขึ้นเพื่อให้บริการประชาชนและอยู่ภายใต้การบริหารจัดการขององค์กรปกครองส่วนท้องถิ่นการบริหารกิจการประปา หมายความว่าการจัดการ การบริหาร ระบบการผลิตการใช้น้ำการควบคุมดูแลระบบประปาในเชิงธุรกิจตามแผนงานการพาณิชย์หรืองานกิจการประปาที่การประปาดำเนินงานเอง แล้วเรียกเก็บค่าธรรมเนียมค่าบริการจากผู้ใช้น้ำโดยมีการแสวงหาผลกำไรเพื่อนำมาใช้จ่ายเป็นค่าลงทุนในกิจการประปานั้นหมู่บ้านหมายความว่า หมู่บ้านหรือชุมชนที่ตั้งอยู่ในเขตองค์การบริหารส่วนตำบลอัยเยอร์เวงตามหลักเกณฑ์การแบ่งเขตการปกครองของกระทรวงมหาดไทยแหล่งน้ำดิบ หมายความว่าแหล่งน้ำใต้ดินหรือแหล่งน้ำผิวดินที่ใช้สำหรับผลิตประปาหมู่บ้านสมาชิกผู้ใช้น้ำ หมายความว่าผู้ที่ยื่นความประสงค์ใช้น้ำประปาหมู่บ้านโดยต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการการงดจ่ายน้ำ หมายความว่าการที่การประปางดการจัดส่ง หรือจำหน่ายน้ำให้แก่ผู้ใช้น้ำไม่ว่าลักษณะหรือวิธีใดก็ตามอันทำให้ผู้ใช้น้ำไม่สามารถใช้น้ำได้ต่อไปเป็นการถาวรหรือชั่วคราวมาตรวัดน้ำ หมายความว่าเครื่องมือ หรืออุปกรณ์ที่การประปาได้ติดตั้งให้กับผู้ใช้น้ำเพื่อวัดปริมาณน้ำท่อเมน หมายความว่าท่อจ่ายน้ำหลักที่ได้ติดตั้งจากแหล่งน้ำไปยังหมู่บ้านหรือชุมชนต่าง ๆท่อภายนอก หมายความว่าท่อที่เชื่อมต่อระหว่างท่อเมนกับมาตรวัดน้ำท่อภายใน หมายความว่าท่อที่เชื่อมต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารบ้านพักของผู้ใช้น้ำอุปกรณ์ หมายความว่าสิ่งของที่ใช้เพิ่มประโยชน์ในการจัดส่งและจำหน่ายน้ำประปาให้แก่ผู้ใช้น้ำประตูน้ำหมายความว่า เครื่องปิดเปิดน้ำที่ติดตั้งอยู่บริเวณหน้าหรือหลังมาตรวัดน้ำคณะกรรมการ หมายความว่าคณะกรรมการบริหารกิจการและบำรุงรักษาระบบประปาหมู่บ้านที่ได้รับการเลือกตั้งจากสมาชิกผู้ใช้น้ำให้ทำหน้าที่บริหารกิจการและบำรุงรักษาระบบประปาหมู่บ้านประธานกรรมการ หมายความว่าประธานกรรมการบริหารกิจการและบำรุงรักษาระบบประปาหมู่บ้านองค์การบริหารส่วนตำบล หมายความว่าองค์การบริหารส่วนตำบลอัยเยอร์เวงเจ้าพนักงานการประปา หมายความว่าบุคคลซึ่งเจ้าพนักงานส่วนท้องถิ่นมอบหมายให้ปฏิบัติตามข้อบัญญัตินี้ผู้บริหารท้องถิ่น หมายความว่านายกองค์การบริหารส่วนตำบลอัยเยอร์เวงข้อ ๕ ให้กำหนดชื่อของประปาหมู่บ้านเป็นแนวทางเดียวกันดังนี้ ระบบประปาหมู่บ้านตำบลอัยเยอร์เวงข้อ ๖ องค์การบริหารส่วนตำบลอัยเยอร์เวงเจ้าของกิจการประปาหมู่บ้านเป็นผู้ดำเนินการให้มีการเลือกตั้งคณะกรรมการให้แล้วเสร็จภายในสามสิบวันนับตั้งแต่วันที่ข้อบัญญัตินี้มีผลใช้บังคับหมู่บ้านใดที่มีคณะกรรมการอยู่ก่อนที่ข้อบัญญัติองค์การบริหารส่วนตำบลอัยเยอร์เวงนี้มีผลใช้บังคับให้คณะกรรมการคงดำรงอยู่ในตำแหน่งต่อไปเท่าที่จะครบวาระแต่ไม่เกินหนึ่งร้อยแปดสิบวันและให้มีการเลือกตั้งคณะกรรมการตามข้อ ๗ภายในสามสิบวัน นับแต่วันที่ครบกำหนดนั้นหมวด ๒คณะกรรมการบริหารกิจการและบำรุงรักษาระบบประปาหมู่บ้าน ข้อ ๗ ให้มีคณะกรรมการบริหารกิจการและบำรุงรักษาระบบประปาหมู่บ้านโดยมาจากการเลือกตั้งจากสมาชิกผู้ใช้น้ำของระบบประปาหมู่บ้านแห่งนั้นๆ โดยมีจำนวนกรรมการตามที่สมาชิกผู้ใช้น้ำส่วนใหญ่กำหนดทั้งนี้ ให้พิจารณาจากปริมาณงานหรือจากจำนวนผู้ใช้น้ำ แต่ต้องไม่น้อยกว่าเจ็ดคน ประกอบด้วย ประธานกรรมการรองประธานกรรมการ เหรัญญิก กรรมการ จำนวน ๓ คน และเลขานุการโดยให้คณะกรรมการคัดเลือกกันเอง และให้ประธานกรรมการเป็นผู้แทนของคณะกรรมการให้คณะกรรมการตามวรรคหนึ่ง มีอำนาจหน้าที่ ดังนี้(๑) วางระเบียบ หรือข้อบังคับในการบริหารกิจการประปาโดยความเห็นชอบขององค์การบริหารส่วนตำบลอัยเยอร์เวงและต้องไม่ขัดหรือแย้งกับข้อบัญญัตินี้(๒) บริหารกิจการประปาให้เป็นไปตามข้อบัญญัตินี้ให้เกิดความก้าวหน้าและบริการประชาชนได้อย่างทั่วถึงและเพียงพอ(๓) พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลักแต่การงดจ่ายน้ำให้แก่สมาชิกผู้ใช้น้ำต้องได้รับความเห็นชอบจากองค์การบริหารส่วนตำบลอัยเยอร์เวงเว้นแต่กรณีตามข้อ๓๔(๔) จัดทำรายงานผลการดำเนินงานให้องค์การบริหารส่วนตำบลอัยเยอร์เวงและผู้ใช้น้ำทราบทุก ๆ ๓ เดือน(๕) ควบคุม ดูแลการทำงานของเจ้าหน้าที่ของกิจการประปา(๖)จัดทำโครงการขอรับการสนับสนุนงบประมาณจากองค์การบริหารส่วนตำบลอัยเยอร์เวงในกรณีที่รายได้ของกิจการประปาไม่เพียงพอต่อการดำเนินงาน(๗) แต่งตั้งที่ปรึกษาเพื่อให้คำแนะนำปรึกษาในการบริหารกิจการประปาได้ตามความจำเป็นข้อ ๘ บุคคลที่จะได้รับการเลือกตั้งจากสมาชิกผู้ใช้น้ำให้เป็นกรรมการต้องมีคุณสมบัติ ดังต่อไปนี้(๑) มีสัญชาติไทยและมีอายุไม่ต่ำกว่ายี่สิบปีบริบูรณ์(๒) มีภูมิลำเนาหรือถิ่นที่อยู่ประจำและมีชื่ออยู่ในทะเบียนบ้านในหมู่บ้านหรือชุมชนนั้นๆ ติดต่อกันมาแล้วไม่น้อยกว่า ๑๘๐ วันและเป็นสมาชิกผู้ใช้ของกิจการประปาหมู่บ้านที่ตนจะดำรงตำแหน่งกรรมการ(๓) เป็นบุคคลที่ประกอบอาชีพสุจริต ไม่ประพฤติตนเป็นภัยต่อสังคมข้อ ๙ บุคคลที่มีลักษณะดังต่อไปนี้ ต้องห้ามมีสิทธิได้รับการเลือกตั้งจากสมาชิกผู้ใช้น้ำให้เป็นกรรมการ คือ(๑) เป็นภิกษุ สามเณร นักพรต หรือนักบวช(๒) หูหนวกและเป็นใบ้ ไม่สามารถอ่านและเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการ หน่วยงานของรัฐหรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ ๑๐ กรรมการมีวาระอยู่ในตำแหน่งคราวละสองปีนับแต่วันเลือกตั้งและจะดำรงตำแหน่งติดต่อกันเกินสองวาระไม่ได้ข้อ ๑๑ กรรมการพ้นจากตำแหน่งเมื่อ(๑) ครบวาระการดำรงตำแหน่ง(๒) ตาย(๓) ลาออก โดยยื่นหนังสือต่อประธานกรรมการกรณีที่ยังไม่มีประธานกรรมการให้ยื่นหนังสือลาออกต่อผู้บริหารท้องถิ่น(๔) ย้ายไปเสียจากหมู่บ้านหรือชุมชนนั้น(๕)สมาชิกผู้ใช้น้ำมีมติให้ออกด้วยเสียงเกินกึ่งหนึ่งของสมาชิกผู้ใช้น้ำทั้งหมด(๖) ปรากฏภายหลังว่า ขาดคุณสมบัติตามข้อ ๘หรือมีลักษณะต้องห้ามตามข้อ ๙(๗) ต้องโทษจำคุกฐานกระทำความผิดในคดีอาญายกเว้นการกระทำความผิดลหุโทษหรือกระทำความผิดโดยประมาท(๘) กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่งข้อ ๑๒ กรณีกรรมการว่างลงเพราะเหตุอื่นใดนอกจากครบวาระน้อยกว่าหรือเท่ากับกึ่งหนึ่งให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงมีวาระที่เหลือไม่ถึงหนึ่งร้อยแปดสิบวันจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ ๑๓ ในการประชุมคณะกรรมการต้องมีกรรมการเข้าร่วมประชุมไม่น้อยกว่ากึ่งหนึ่งจึงจะเป็นองค์ประชุมข้อ ๑๔ มติที่ประชุมให้ถือเสียงข้างมากหากคะแนนเสียงเท่ากัน ให้ประธานเป็นผู้ชี้ขาดและให้ถือว่าเป็นที่สุดข้อ ๑๕ ในกรณีที่มีการแต่งตั้งที่ปรึกษาคณะกรรมการที่ปรึกษามีสิทธิเข้าร่วมประชุมและมีสิทธิแสดงความคิดเห็นใด ๆ ก็ได้แต่ไม่มีสิทธิออกเสียงลงมติข้อ ๑๖ ให้ประธานกรรมการส่งรายงานการประชุมให้นายกองค์การบริหารส่วนตำบลอัยเยอร์เวงทราบภายในสิบห้าวันนับแต่วันที่ประชุมการออกระเบียบ ข้อบังคับของกิจการประปาจะต้องผ่านความเห็นชอบจากสมาชิกผู้ใช้น้ำอย่างน้อยกึ่งหนึ่งของจำนวนสมาชิกผู้ใช้น้ำหมวด ๓การบริหารกิจการประปาหมู่บ้าน ข้อ ๑๗ กิจการประปาเป็นทรัพย์สินขององค์การบริหารส่วนตำบลอัยเยอร์เวงโดยมอบให้คณะกรรมการดำเนินการบริหารจัดการภายใต้บังคับข้อ ๗การบริหารกิจการประปาหมู่บ้านให้ดำเนินการไปตามที่คณะกรรมการกำหนดข้อ ๑๘ ให้คณะกรรมการคัดเลือกบุคคลเพื่อให้องค์การบริหารส่วนตำบลอัยเยอร์เวงแต่งตั้งให้เป็นเจ้าหน้าที่ของกิจการประปาโดยมีหน้าที่รับผิดชอบดูแลรักษาระบบประปาให้สามารถจ่ายน้ำประปาได้จัดเก็บค่าน้ำจัดทำบัญชีและดำเนินการอื่น ๆ ตามที่คณะกรรมการกำหนดโดยให้รับค่าจ้างตามที่คณะกรรมการกำหนดและความเห็นชอบขององค์การบริหารส่วนตำบลอัยเยอร์เวงข้อ ๑๙ การออกระเบียบข้อบังคับของกิจการประปา จะต้องผ่านความเห็นชอบจากสมาชิกผู้ใช้น้ำอย่างน้อยกึ่งหนึ่งของจำนวนสมาชิกผู้ใช้น้ำทั้งหมดโดยจะต้องไม่ขัดหรือแย้งกับข้อบัญญัตินี้ข้อ ๒๐ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงถือว่าครบองค์ประชุมหมวด ๔สิทธิและหน้าที่ของสมาชิกผู้ใช้น้ำ ข้อ ๒๑ สมาชิกผู้ใช้น้ำต้องปฏิบัติตามระเบียบข้อบังคับของการประปาโดยเคร่งครัดข้อ ๒๒ สมาชิกผู้ใช้น้ำต้องร่วมแสดงความคิดเห็นและให้ความร่วมมือในการบริหารงานของคณะกรรมการบริหารกิจการประปาหมวด ๕สิทธิและหน้าที่ของเจ้าหน้าที่ของกิจการประปา ข้อ ๒๓ เจ้าหน้าที่ของกิจการประปา ได้แก่บุคคลที่คณะกรรมการคัดเลือกและเสนอให้องค์การบริหารส่วนตำบลอัยเยอร์เวงดำเนินการแต่งตั้งเป็นเจ้าหน้าที่ของกิจการประปาหมู่บ้านข้อ ๒๔ ให้เจ้าหน้าที่ของกิจการประปาดำเนินการดูแลระบบจ่ายน้ำประปาให้บริการได้ตลอด๒๔ ชั่วโมงข้อ ๒๕ ให้เจ้าหน้าที่ของกิจการประปามีหน้าที่รับผิดชอบดูแลซ่อมแซมระบบประปา การจัดเก็บค่าน้ำการจัดทำบัญชี ดำเนินการอื่น ๆ ให้เป็นไปตามที่คณะกรรมการกำหนด โดยให้ได้รับค่าจ้างตามที่คณะกรรมการกำหนดแต่ต้องไม่เกินอัตราที่องค์การบริหารส่วนตำบลอัยเยอร์เวงกำหนดตามอัตราค่าธรรมเนียมการใช้น้ำและค่าใช้จ่ายอื่นๆ ท้ายข้อบัญญัตินี้หมวด ๖การใช้น้ำประปา ข้อ ๒๖ ผู้ที่ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการและเมื่อได้รับความยินยอมแล้วจึงต่อน้ำให้ได้โดยเจ้าหน้าที่ของการประปาคำขอใช้น้ำประปา ให้เป็นไปตามแบบที่กำหนดไว้ท้ายข้อบัญญัตินี้ข้อ ๒๗ ผู้ที่ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการพร้อมกับหลักฐานดังต่อไปนี้(๑) สำเนาบัตรประจำตัวประชาชน(๒) สำเนาทะเบียนบ้านคณะกรรมการต้องพิจารณาหลักฐานและแจ้งให้ผู้ยื่นคำขอทราบภายในเจ็ดวันหากคณะกรรมการอนุญาตให้ดำเนินการตามข้อ ๒๖แต่ถ้าคณะกรรมการมีเหตุขัดข้องหรือไม่อนุญาตให้แจ้งเหตุผลให้ผู้ยื่นคำขอทราบภายในสามวัน ทั้งนี้ผู้ยื่นคำขออาจอุทธรณ์ต่อนายกองค์การบริหารส่วนตำบลอัยเยอร์เวงได้ภายในสิบห้าวันข้อ ๒๘ กรณีระบบประปาชำรุดเสียหายให้เป็นหน้าที่ของคณะกรรมการต้องดำเนินการซ่อมแซมและบำรุงรักษาเว้นแต่กรณีการชำรุดเสียหายเกินความสามารถของคณะกรรมการถือเป็นหน้าที่ขององค์การบริหารส่วนตำบลอัยเยอร์เวงต้องเข้าไปดำเนินการซ่อมแซมและบำรุงรักษาให้ระบบประปาสามารถใช้การได้อยู่เสมอข้อ ๒๙ การบำรุงรักษาแหล่งน้ำดิบเป็นหน้าที่ขององค์การบริหารส่วนตำบลอัยเยอร์เวงที่จะต้องดูแลให้มีความสะอาดและมีปริมาณเพียงพอที่จะใช้ผลิตน้ำประปาอยู่เสมอข้อ ๓๐ การจ่ายค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ ให้เป็นไปตามที่คณะกรรมการกำหนดแต่ต้องไม่เกินอัตราค่าธรรมเนียมที่องค์การบริหารส่วนตำบลอัยเยอร์เวงกำหนดตามบัญชีอัตราค่าธรรมเนียมท้ายข้อบัญญัตินี้ข้อ ๓๑ การต่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำข้อ ๓๒ การติดตั้งมาตรวัดน้ำต้องติดตั้งไว้ในที่เปิดเผย สามารถตรวจสอบได้ตลอด ๒๔ ชั่วโมง หรือห่างจากรั้วไม่เกิน๑ เมตรข้อ ๓๓ การกระทำใด ๆที่ทำให้ทรัพย์สินของกิจการประปาเสียหายจะโดยเจตนาหรือไม่ก็ตามผู้กระทำต้องชดใช้ค่าเสียหายให้แก่การประปาตามจำนวนเงินทั้งหมดและให้คณะกรรมการโดยได้รับมอบหมายจากองค์การบริหารส่วนตำบลอัยเยอร์เวงพิจารณาแจ้งความดำเนินคดีข้อ ๓๔ หากผู้ใดมีเจตนาจะขโมยน้ำใช้หรือเปลี่ยนแปลง แก้ไขตัวเลขในมาตรวัดน้ำ หรือกระทำการใด ๆ ก็ตามที่มีเจตนาจะขโมยน้ำ กิจการประปาจะงดจ่ายน้ำทันทีและจะต้องเสียค่าปรับให้แก่การประปาตามมติของคณะกรรมการข้อ ๓๕ กรณีมีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษรและได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นผู้ใช้น้ำอยู่ และจะต้องเสียค่าน้ำตามที่การประปาเรียกเก็บข้อ ๓๖ ระยะเวลาในการเก็บค่าน้ำและระยะเวลาการค้างชำระค่าน้ำ ให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลอัยเยอร์เวงหมวด ๗การเงินและการบัญชี ข้อ ๓๗ ระบบประปาหมู่บ้านอาจมีรายได้ ดังนี้(๑) เงินค่าน้ำ(๒) เงินค่าธรรมเนียม เงินค่าปรับ(๓) เงินบริจาค(๔)เงินที่ได้รับการอุดหนุนจากองค์การบริหารส่วนตำบลอัยเยอร์เวงหรือหน่วยงานราชการอื่นข้อ ๓๘ ระบบประปาหมู่บ้านอาจมีรายจ่าย ดังนี้(๑) รายจ่ายในการดำเนินการเกี่ยวกับระบบผลิตน้ำการจ่ายน้ำประปา การบำรุงรักษา ซ่อมแซม การขยายกิจการประปา(๒) รายจ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุอุปกรณ์(๓) ค่าใช้จ่ายอื่น ๆที่คณะกรรมการกำหนดโดยความเห็นชอบขององค์การบริหารส่วนตำบลอัยเยอร์เวง เช่นค่าเบี้ยประชุม ค่าตอบแทนกรรมการ ค่าเดินทาง ค่าที่พัก และค่าธรรมเนียมลงทะเบียนของคณะกรรมการที่ได้ดำเนินการไปเพื่อหน้าที่ของคณะกรรมการข้อ ๓๙ เงินของกิจการประปาจะต้องนำฝากธนาคารในนามของการประปาทั้งจำนวนภายในวันที่มีรายได้คณะกรรมการหรือผู้ที่ได้รับมอบหมายให้เก็บเงินของกิจการประปาต้องนำเงินรายได้ฝากธนาคารในนามของกิจการประปา โดยประธานเหรัญญิก หรือผู้ได้รับมอบหมาย ถ้าฝากไม่ทันให้นำฝากธนาคารในวันทำการถัดไปทั้งจำนวนหากมีความจำเป็นต้องเก็บรักษาเงินไว้จ่ายกรณีเร่งด่วนให้เป็นไปตามที่คณะกรรมการกำหนดโดยความเห็นชอบจากองค์การบริหารส่วนตำบลอัยเยอร์เวงทั้งนี้ ในท้องที่ใดไม่มีธนาคารในพื้นที่ให้นำฝากคณะกรรมการเก็บรักษาเงินขององค์การบริหารส่วนตำบลอัยเยอร์เวงข้อ ๔๐ การเบิกจ่ายเงินของกิจการประปาต้องลงลายมือชื่อในการเบิกจ่ายเงินอย่างน้อยสองในสามของจำนวนผู้มีอำนาจเบิกจ่ายให้คณะกรรมการกำหนดตัวบุคคลในคณะกรรมการเป็นผู้มีอำนาจเบิกจ่ายเงินของกิจการประปาหมู่บ้านจำนวนไม่น้อยกว่าสองคนข้อ ๔๑ รูปแบบการทำบัญชีการเปิดบัญชี และข้อกำหนดอื่น ๆ เพิ่มเติมที่เกี่ยวข้องกับด้านการเงินการพัสดุของคณะกรรมการ ให้เป็นไปตามที่องค์การบริหารส่วนตำบลอัยเยอร์เวงกำหนดข้อ ๔๒ ให้คณะกรรมการจัดทำบัญชีรายได้และรายจ่ายของกิจการประปาหมู่บ้านและรายงานผลให้ผู้บริหารท้องถิ่นทราบอย่างน้อยเดือนละ ๑ ครั้งองค์การบริหารส่วนตำบลอัยเยอร์เวงสามารถเข้าตรวจสอบบัญชีรายรับและรายจ่ายตามวรรคหนึ่งได้ตลอดระยะเวลาตามที่เห็นสมควรหากพบข้อบกพร่องเมื่อแจ้งคณะกรรมการแล้วให้คณะกรรมการดำเนินการแก้ไขให้ถูกต้องหมวด ๘บทกำหนดโทษ ข้อ ๔๓ ผู้ใดกระทำการใดๆ ที่ก่อให้เกิดความเสียหายแก่กิจการประปาหมู่บ้านและไม่ยอมชดใช้ค่าเสียหายค่าปรับหรือค่าธรรมเนียมอื่น ๆ ตามที่คณะกรรมการกำหนดต้องระวางโทษปรับไม่เกินหนึ่งพันบาทบทเฉพาะกาล ข้อ ๔๔ ให้คณะกรรมการซึ่งดำรงตำแหน่งอยู่ก่อนข้อบัญญัตินี้มีผลบังคับใช้สิ้นสุดการดำรงตำแหน่งเมื่อครบวาระและให้มีการเลือกตั้งคณะกรรมการขึ้นใหม่ภายในสามสิบวัน นับแต่วันที่ครบวาระตามความในวรรคหนึ่งให้คณะกรรมการชุดเดิมปฏิบัติหน้าที่ไปพลางก่อนจนกว่าจะมีการเลือกตั้งคณะกรรมการชุดใหม่ขึ้นข้อ ๔๕ องค์การบริหารส่วนตำบลอัยเยอร์เวงอาจเปลี่ยนแปลงแก้ไขข้อบัญญัติและกำหนดระเบียบว่าด้วยวิธีปฏิบัติและบริหารจัดการระบบประปาหมู่บ้านขึ้นได้ตามความเหมาะสมโดยผ่านความเห็นชอบจากสภาองค์การบริหารส่วนตำบลอัยเยอร์เวงและให้มีผลบังคับใช้เฉพาะพื้นที่หมายความถึงองค์การบริหารส่วนตำบลอัยเยอร์เวงได้มีการประกาศเป็นเขตควบคุมกิจการระบบประปาหมู่บ้านเท่านั้นประกาศณ วันที่ ๒ กุมภาพันธ์ พ.ศ. ๒๕๕๘แวมะยูโซะตุสาตูนายกองค์การบริหารส่วนตำบลอัยเยอร์เวง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลอัยเยอร์เวงเรื่อง การบริหารกิจการและบำรุงรักษาระบบประปาหมู่บ้าน พ.ศ. ๒๕๕๘ ๒. คำขอใช้น้ำประปา(ดูข้อมูลจากภาพกฎหมาย)ปริยานุช/ผู้จัดทำ๒๘ สิงหาคม๒๕๕๘ปริญสินีย์/ผู้ตรวจ๒๘ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๙๖ ง/หน้า ๙๒/๒๖ สิงหาคม ๒๕๕๘